EkBass/fiwiki-20250220-pages-articles huggingface dataset:
Vanajaveden laakso

Vanajaveden laakso on yksi Suomen kansallismaisemista ja myös valtakunnallisesti arvokas maisema-alue. Se sijaitsee Sydän-Hämeessä Vanajaveden ympärillä. Maasto ja maisema koostuu pelto- ja järvimaisemista sekä muutamasta harjusta. Vanajaveden laakso on myös arvokasta kulttuuriseutua. Alue kertoo hyvin hämäläisestä luonnosta ja historiasta. Alue tunnetaan myös kalasääsken reviirinä ja se onkin Kanta-Hämeen maakuntalintu. Alue rajoittuu lännessä Tammelan ylänköön. ==Alueen kunnat== * Valkeakoski * Hämeenlinna * Hattula ==Nähtävyydet== * Aulanko * Rapolan linnavuori * Sääksmäen silta ==Aiheesta muualla== Luokka:Valtakunnallisesti arvokkaat maisema-alueet Suomessa Luokka:Suomen kansallismaisemat Luokka:Suomen laaksot Luokka:Kanta-Häme
Rieti Jorkama

Odo Fredrik Waldemar (Rieti) Jorkama (sukunimi vuoteen 1935 Björkman; 16. marraskuuta 1898 Viitasaari – 24. syyskuuta 1964 Porvoo) oli suomalainen prokuristi, pakinoitsija ja kirjailija. Hän kirjoitti pakinoita nimimerkillä Pökö. Jorkaman vanhemmat olivat ruokalanpitäjä Saima Maria Björkman ja O. F. V. Landgren-Kaila. Hän pääsi ylioppilaaksi Helsingin suomalaisesta normaalilyseosta 1919 ja opiskeli sitten jonkin aikaa oikeustiedettä Helsingin yliopistossa. Jorkama meni kuitenkin pian Kansallis-Osake-Pankin palvelukseen prokuristiksi ja työskenteli sitten ensin Helsingissä ja vuosina 1928–1936 pankin Porvoon konttorissa. Vuodesta 1936 lähtien Jorkama työskenteli liikealan tehtävissä. Jorkama toimi Porvoossa ilmestyneen Uusimaa-lehden pakinoitsijana vuosina 1928–1962. Hän oli mukana myös Porvoon Näytelmäseura ry:n ja Porvoon näyttämön teatteritoiminnassa. == Teoksia == * Kivikirkon salaisuus : historiallinen seikkailukertomus. Poikien seikkailukirjasto 76. Otava 1937 * Pökön pakinoita'', kuvitus Stig Fredriksson ; koonnut E. J. Ellilä. uusimaa, Porvoo 1968 == Lähteet == * * Itä-Uudenmaan kirjailijat : Rieti Jorkama Luokka:Suomalaiset kirjailijat Luokka:Pakinoitsijat Luokka:Vuonna 1898 syntyneet Luokka:Vuonna 1964 kuolleet
Kiuru (sukunimi)

Kiuru on suomalainen sukunimi, joka on muun muassa seuraavilla henkilöillä: * August Kiuru (1922–2009), maastohiihtäjä, maailmanmestari ja olympiamitalisti * Eino Kiuru (1929–2015), inkeriläinen kansanperinteen tutkija ja kielenkääntäjä * Heikki Kiuru (1942–2014), jätevesiasiantuntija, professori * Katja Kiuru (myöh. Kiuru-Miller, s. 1965), näyttelijä * Krista Kiuru (s. 1974), opettaja, SDP:n kansanedustaja ja ministeri * Marko Kiuru (1969–2022), jääkiekkoilija * Martti Kiuru (1806–1878), maanviljelijä ja valtiopäivämies * Paavo Kiuru (1907–1985), rovasti ja kirjailija * Pauli Kiuru (s. 1962), triathlonisti, yrittäjä ja Kokoomuksen kansanedustaja * Sakari Kiuru (1926–2022), Yleisradion pääjohtaja 1980–1989 * Sakari Kiuru (s. 1961), valokuvaaja ja kirjailija * Tami Kiuru (s. 1976), mäkihyppääjä * Titta Kiuru (o.s. Kuosmanen, s. 1969), päätoimittaja * Yrjö Kiuru (1872–1945), maanviljelijä, kansakoulunopettaja, maallikkosaarnaaja ja Maalaisliiton kansanedustaja.
Leivo

Leivo tai Leiwo voi tarkoittaa seuraavia: * leivo eli leivonen, lintu, sama kuin kiuru * Suomalainen sukunimi. Tunnettuja Leivoja ja Leiwoja (suomalaisia, ellei toisin mainita): ** Arto Leivo (s. 1959), kirjailija ** David L. Leivo (1890–1962), tietokirjailija ja arkkiveisujen tekijä ** Ella Leivo (s. 1994), tennispelaaja ** Erik Johan Leivo (1891–1953), satamatyöläinen ja Helsingin punakaartin pataljoonankomentaja ** Frans Leivo (s. 1878), valokuvaaja ja kansanperinteen kerääjä ** Inkeri Leivo (1944–2010), keramiikkataiteilija ** Jakke Leivo, basisti ja musiikkipedagogi ** Jarmo Leivo, rumpali ** Kirsi Leivo (s. 1968), Kilpailu- ja kuluttajaviraston pääjohtaja ** Josh Leivo (s. 1993), kanadalainen jääkiekkoilija, ** Leo Leivo (1896–1983), suomalainen jalkapalloilija ** Martti Leiwo (s. 1953), klassillinen filologi ** Mauri Leivo (s. 1962), luontovalokuvaaja ja -kirjoittaja ** Mia Leivo (s. 1971), laulaja ** Oskari Leivo (1876–1921), SDP:n kansanedustaja ** Osmo Leivo (s. 1945), toimittaja, graafinen suunnittelija ja art director ** Rauna Paadar- Leivo (s. 1942), saamelainen kirjailija ** Selja Leiwo (s. 2004), jalkapalloilija ** Seppo Leivo (1924–2006), tasapainotaiteilija ja jonglööri ** Tomi Leivo (s. 1989), jääkiekkoilija ** Tomi Leivo (s. 1971), jääpalloilija ** Tomi Leivo-Jokimäki (s. 1973), jalkapalloilija ** Tyyne Leivo-Larsson (1902–1977), suurlähettiläs, SDP:n ja TPSL:n kansanedustaja ** Veikko Leivo (1925–2020), tekniikan tohtori ja talouselämän ja yrittäjyyden kehittäjä ** Väinö Leivo (1912–1980), leipomoalan yrittäjä ja yritysjohtaja, teollisuusneuvos ** Yrjö Leiwo (1884–1964), kansanedustaja (Kokoomus), kunnallisneuvos ja päätoimittaja * kuvitteellisia henkilöitä: ** Leea Leivo, tv-sarjassa Salatut elämät
Albert Becker

Albert Ernst Anton Becker (13. kesäkuuta 1834 Quedlinburg, Saksa – 10. tammikuuta 1899 Berliini, Saksa) oli saksalainen viulisti ja ennen kaikkea säveltäjä. Hän opiskeli Quedlinburgissa Hermann Bönicken ja 1853–1856 Berliinissä Siegfried Dehnin oppilaana. Vuodet 1858–1869 Becker työskenteli Potsdamissa ja Ohlaussa (nykyisin Oława) Sleesiassa ennen kuin asettui Berliiniin. Vuonna 1881 hänet nimitettiin Berliinin Schwarwenka-konservatorion sävellyksen opettajaksi, ja 1891 hän alkoi johtaa Berliner Domchor -kuoroa. Preussin kuninkaalliseen taideakatemiaan hänet nimitettiin 1892.The New Grove dictionary of music and musicians, Grove 2001. ISBN 0-333-60800-3 ja ISBN 1-56159-239-0. Beckerin elinaikana hänen sävellyksistään julkaistiin pääasiassa laulumusiikkia. Sinfonioita hän sävelsi kolme, joista toinen (g-molli-sinfonia vuofelta 1859) voitti palkinnon Wienissä 1861. Hänen kamarimusiikkituotantoonsa kuuluvat muun muassa pianokvartetto d-molli op. 19, pianosonaatti f-molli op. 40 ja pianokvintetto op 49. Hänen ensimmäisiä menestyksiään olivat Julius Wolffin (1834–1910) tekstiin sävelletyt laulut Rattenfänger ja Wilder Jäger vuodelta 1877. Beckerin parhaana sävellyksenä pidetään b-molli-messua, ja kehuttuja ovat myös oratorio Selig aus Gnade op. 61 (1890) ja Reformationskantate op. 28 (1882). Saksassa hänen pienimuotoisia liturgisia teoksiaan esitetään nykyäänkin. Albert Becker oli säveltäjä Günter Raphaelin isoisä. ==Oppilaita== * Karl Ekman * Johan Halvorsen * Oskar Merikanto * Jean Sibelius ==Lähteet== Luokka:Saksalaiset viulistit Luokka:Saksalaiset säveltäjät Luokka:Vuonna 1834 syntyneet Luokka:Vuonna 1899 kuolleet
Pentti Haanpään koulu

Pentti Haanpään koulu on Siikalatvalla Piippolan taajamassa sijaitseva peruskoulu. Koulussa oli oppilaita keväällä 2024 48, ja perusopetusta annettiin luokka-asteille 1–6. Koulun rehtorina toimii Riikka Leinonen. Koulu aloitti toimintansa vuonna 1957 alun perin kansakouluna, jolloin koulun nimi oli Kirkonkylän kansakoulu. Vuonna 2022 vanhan koulurakennuksen pihapiiriin tuli niin sanottu moduulikoulu, jossa koulun opetus on syksystä 2022 lähtien järjestetty. Vuoden 2022 loppuun asti vanhan koulurakennuksen tiloja käytettiin vielä käsitöiden, liikunnan ja kotitalouden opettamiseen. Tämän jälkeen näitä oppiaineita käydään Ammattiopisto Jedun Piippolan toimipisteessä. Siikalatvan kunnanvaltuusto päätti yksimielisesti marraskuussa 2023, että Piippolaan ollaan rakentamassa uusi ala-aste tulevaisuudessa. Vanha koulurakennus on suunnitelmissa purkaa vuonna 2024. ==Lähteet== Luokka:Suomen peruskoulut Luokka:Piippola Luokka:Siikalatvan oppilaitokset
William Dayas

William Humphreys Dayas [deis] (12. syyskuuta 1863Joissakin lähteissä syntymävuodeksi mainitaan 1864. Suomalaisissa lähteissä toinen etunimi esiintyy järjestään muodossa ”Humphrey”. New York – 3. toukokuuta 1903 Manchester) oli yhdysvaltalainen pianisti, pedagogi ja säveltäjä, joka oli Franz Lisztin viimeisiä oppilaita. Suomen pianonsoiton opetukseen Dayas toi mannermaisia vaikutteita ja uussaksalaisen koulukunnan (edustajia esimerkiksi Liszt ja hänen oppilaansa Peter Cornelius) oppeja toimiessaan 1890–1893 Helsingin musiikkiopiston opettajana heti Ferruccio Busonin jälkeen. Helsingistä Dayas siirtyi opettamaan Saksaan, sitten New Yorkiin ja lopulta Manchesteriin. Hänen sävellystuotantonsa sisältää muun muassa pianokappaleita.Otavan iso musiikkitietosanakirja. Otava 1976–1979. ISBN 951-1-02380-2. William Dayasin Helsingissä syntynyt tytär, pianisti Karin Elin Dayas (1892–1971) toimi pianonsoiton professorina Cincinnatin konservatoriossa ja yliopistossa vuodesta 1926 lähtien. ==Oppilaita== * Karl Ekman * Fanny Flodin-Gustafsson * Sigrid Sundgren-Schnéevoigt ==Lähteet== ==Aiheesta muualla== * McMaster University Libraries: Dayas, W. H. Luokka:Yhdysvaltalaiset pianistit Luokka:Yhdysvaltalaiset säveltäjät Luokka:Musiikkipedagogit Luokka:Vuonna 1863 syntyneet Luokka:Vuonna 1903 kuolleet
Algetin kansallispuisto

Algetin kansallispuisto () on luonnonsuojelualue Georgian kaakkoisosassa. Se sijaitsee Kvemo Kartlin hallintoalueella Tetritsqaron piirikunnassa noin 60 kilometriä maan pääkaupungista Tbilisistä lounaaseen. Algetin kansallispuisto ulottuu Algeti-joen laakson yläosista itäisen Trialeti-vuorijonon metsäisille etelärinteille. Puiston korkein kohta on Kldekari, joka kohoaa 2 000 metrin korkeuteen. Neuvostohallinto perusti Algetin luonnonpuiston vuonna 1965 suojellakseen idänkuusen ja kaukasianpihdan esiintymisalueiden kaakkoisreunoja. Vuonna 2007 alueesta tehtiin kansallispuisto. Kansallispuiston alue on 6 822 hehtaarin laajuinen. Siitä 6 044 hehtaaria on metsää, valtaosa havupuita, pyökkiä ja tammea. Puistossa on yhteensä 1 664 kasvilajia ja yli 80 lintulajia. == Lähteet == == Aiheesta muualla == Luokka:Georgian kansallispuistot
Tom Dice

Tom Dice (s. 25. marraskuuta 1989 Eeklo, Belgia), syntymänimeltään Tom Eeckhout, on belgialainen laulaja-lauluntekijä. Hän sijoittui toiseksi Belgian X Factorissa vuonna 2008. Dice edusti Belgiaa Oslossa järjestetyissä vuoden 2010 Euroviisuissa kilpailukappaleellaan Me and My Guitar. Dice esitti kappaleen Euroviisujen ensimmäisessä semifinaalissa ja Belgia, ensimmäistä kertaa kuuteen vuoteen, äänestettiin finaaliin. Finaalissa Belgia sijoittui kuudenneksi. == Nuoruus ja X Factor == Dice oppi soittamaan kitaraa nuorena ja aloitti laulujen kirjoittamisen teini-iässä. Viisitoistavuotiaana hän liittyi The Dice -nimiseen yhtyeeseen ja alkoi käyttää nimeä Tom Eeckhout Dice taiteilijanimenään. Vuonna 2008 Dice osallistui X Factoriin tullen toiseksi. Kilpailun päätyttyä hän solmi levytyssopimuksen SonicAngel-levy-yhtiön kanssa ja julkaisi kesäkuussa 2009 ensimmäisen singlensä, akustisen cover-version Leona Lewisin kappaleesta "Bleeding Love". Kappale sijoittui singlelistan seitsemänneksi. Tom on nimennyt esikuvikseen Gavin DeGrawin, Taylor Swiftin, Tyler Hiltonin, Damien Ricen, The Kooksin, Matthew Bellamyn, Musen, Placebon ja System Of A Downin. == Albumit == * Teardrops (2010) == Singlet == * Bleeding Love (2009) * Me and My Guitar (2010) * Lucy (2010) * A Thousand Years (2010) ==Lähteet== == Aiheesta muualla == *Virallinen nettisivu *Tom Dice MySpacessa Luokka:Belgialaiset laulajat Luokka:Belgian euroviisuedustajat Luokka:Vuoden 2010 euroviisuedustajat Luokka:Vuonna 1989 syntyneet Luokka:Elävät henkilöt
Kurort-Darasun

Kurort-Darasun () on kaupunkimainen taajama Taka-Baikalian aluepiirin Karymskojen piirissä Venäjällä. Se sijaitsee Ingodan sivujoen Turan rannalla 66 kilometriä Darasunin rautatieasemalta etelään. Asukkaita on 3 200 henkeä (vuonna 2009). Paikkakunnalla sijaitsee vuonna 1800 perustettu Darasunin mineraalivesi- ja ilmakylpylä. Vuonna 1957 Kurort-Darasun sai kaupunkimaisen taajaman statuksen. Taajamassa on kaksi parantolaa, keskikoulu, kerhotalo, kirjasto ja sairaala. Asukkaat työskentelevät palveluammateissa, maataloudessa ja metsänhoitoalueella. Kylpylän ympärillä on Darasunin rauhoitusalue. ==Lähteet== ==Aiheesta muualla== * Kurort-Darasun Taka-Baikalian tietosanakirjassa Luokka:Karymskojen piiri Luokka:Taka-Baikalian aluepiirin kaupunkimaiset taajamat
Algeti

Algeti () on 108 kilometrin pituinen joki Kvemo Kartlin hallintoalueella Georgiassa. Se virtaa Tetri tsqaron ja Marneulin piirikuntien läpi. Joki saa alkunsa Kldekari-vuorelta, virtaa ensin syvän, kallioisen laakson halki, kulkee sitten tasangolle ja yhtyy Mtkvari-jokeen sen oikeana sivuhaarana. Algetin laakson värikkäät maisemat on suojeltu vuonna 2007 perustetun Algetin kansallispuiston myötä. == Lähteet == == Aiheesta muualla == Luokka:Georgian joet Luokka:Kuran vesistö
Davenda

Davenda () on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Šilkan vesistöön kuuluvan Davendajoen varrella 52 kilometriä Mogotšasta lounaaseen. Asukkaita on 800 henkeä (vuonna 2009). Paikkakunta on syntynyt 1930–1940-lukujen vaihteessa avatun molybdeenikaivoksen yhteyteen. Aluksi sen nimenä oli Ivatšiha. Vuonna 1951 Davenda sai kaupunkimaisen taajaman statuksen. Kaivos suljettiin vuonna 1992 ja sen jälkeen taajaman väkiluku on nopeasti vähentynyt. 1990-luvun alussa aloitettiin kullan huuhdonta. Davendassa on keskikoulu, kerhotalo, kirjasto ja sairaala. ==Lähteet== ==Aiheesta muualla== * Davenda Taka-Baikalian tietosanakirjassa Luokka:Mogotšan piiri Luokka:Taka-Baikalian aluepiirin kaupunkimaiset taajamat
Harel Skaat

Harel Skaat (hepr. הראל סקעת, s. 8. elokuuta 1981 Kfar Saba) on israelilainen laulaja-lauluntekijä. Hänellä on jemeninjuutalaiset ja irakinjuutalaiset sukujuuret. Hän tuli toiseksi Kokhav Noladin (Idols-tyyppinen laulukilpailu) toisella kaudella vuonna 2004. Vuonna 2009 hänet valittiin edustamaan Israelia Oslossa järjestettävään Eurovision laulukilpailuun 2010 kappaleella Milim (suomeksi "Sanat"). Skaat oli yksi kilpailun ennakkosuosikeista, mutta hän sijoittui lopulta vasta neljänneksitoista. ==Lähteet== ==Aiheesta muualla== *Viralliset kotisivut Luokka:Israelilaiset laulajat Luokka:Israelin euroviisuedustajat Luokka:Vuoden 2010 euroviisuedustajat Luokka:Vuonna 1981 syntyneet Luokka:Elävät henkilöt
Jaakko Tikanoja

Veli Jaakko Tikanoja (10. lokakuuta 1932 Kuopio – 10. lokakuuta 1963 Kuopio) oli suomalainen runoilija. Hän käytti myös nimimerkkiä Jaakko.Pohjoissavolaisen kaunokirjallisuuden bibliografian mukaan Tikanojan syntymä- ja kuolinpäivä olisi 21. lokakuuta ja kuolinpaikka Varkaus Tikanojan vanhemmat olivat lehtori Viljo Kaarlo Valtteri Tikanoja ja Kerttu Maria Manninen. Hän pääsi ylioppilaaksi Kuopion yhteiskoulusta 1951 ja valmistui Helsingin opettajakorkeakoulusta 1957. == Teoksia == * Airoissa : runoja. WSOY 1959 == Palkinnot == * Mikkelin kaupungin kirjallisuuspalkinto 1960 == Lähteet == * * Pohjoissavolaisen kaunokirjallisuuden bibliografia : Jaakko Tikanoja ===Viitteet=== Luokka:Suomalaiset runoilijat Luokka:Vuonna 1932 syntyneet Luokka:Vuonna 1963 kuolleet
Reino Ryhänen

Reino Kaarlo Ryhänen (9. elokuuta 1922 Isojoki – 9. tammikuuta 1999 Helsinki) oli maatalous- ja metsätieteiden tohtori, joka toimi Helsingin yliopiston limnologian professorina 1963–1985.Helsingin yliopisto, virkamiehet Hän vaikutti myös Helsingin yliopiston hallinnossa, muun muassa maatalous- metsätieteellisen tiedekunnan dekaanina 1974–1978Tiedekuntahallinto, Helsingin yliopisto ja yliopiston vararehtorina 1978–1985Yliopiston johto, Helsingin yliopisto. Ryhänen tutki kalavesien tilaa ja hoitoa sekä vesiensuojelun kehittämistä.Kansallisbiografian johdanto (artikkeli on maksullinen) Hän oli myös Suomen Kalastusyhdistyksen ja sittemmin Kalatalouden Keskusliiton puheenjohtaja.Uppslagsverket Finland == Lähteet == Luokka:Helsingin yliopiston rehtorit Luokka:Helsingin yliopiston dekaanit Luokka:Helsingin yliopiston professorit Luokka:Vuonna 1922 syntyneet Luokka:Vuonna 1999 kuolleet Luokka:Suomalaiset professorit
Itaka

Itaka () on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Itaka-joen varrella 160 kilometriä Mogotšasta luoteeseen. Asukkaita on 500 henkeä (vuonna 2009). Paikkakunta on syntynyt vuonna 1871 löydetyn kultaesiintymän yhteyteen. Kultakaivos lopetti toimintansa 1990-luvulla. Itakassa on koulu, kirjasto, kerhotalo ja sairaala. ==Lähteet== ==Aiheesta muualla== * Itaka Taka-Baikalian tietosanakirjassa Luokka:Mogotšan piiri Luokka:Taka-Baikalian aluepiirin kaupunkimaiset taajamat
Anton Tevaala

Anton Tevaala, kirjailijanimi Alpa Anto (sukunimi vuoteen 1950 Tevalin; 16. joulukuuta 1888 Kuhmoinen – 18. elokuuta 1963 Lahti) oli suomalainen runoilija. == Teoksia == * Pieniä pirstaleita, kirjoittanut Alpa Anto. Tekijä, Lahti 1928 == Lähteet == * Luokka:Suomalaiset runoilijat Luokka:Vuonna 1888 syntyneet Luokka:Vuonna 1963 kuolleet
Aksjonovo-Zilovskoje

Aksjonovo-Zilovskoje () on kaupunkimainen taajama Taka-Baikalian aluepiirin Tšernyševskin piirissä Venäjällä. Se sijaitsee Belyi Urjum -joen rannalla 83 kilometriä Tšernyševskistä koilliseen. Taajaman kautta kulkee Siperian rata. Asukkaita on 4 100 henkeä (vuonna 2009). Paikkakunta on saanut alkunsa vuonna 1908 perustetusta Zilovon rautatieasemasta. Asemataajaman nimenä oli aluksi Aleksejevski. Vuonna 1930 se sai kaupunkimaisen taajaman statuksen. Tärkein työnantaja on rautatieliikenne. Taajamassa on kaksi koulua, sairaala, kerhotalo ja kirjasto. ==Lähteet== ==Aiheesta muualla== * Aksjonovo-Zilovskoje Taka-Baikalian tietosanakirjassa Luokka:Taka-Baikalian aluepiirin kaupunkimaiset taajamat Luokka:Tšernyševskin piiri
Amazar

Amazar () on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Amazar-joen rannalla 98 kilometriä Mogotšasta itään. Taajaman kautta kulkee Siperian rautatie. Asukkaita on 2 500 henkeä (vuonna 2009). Paikkakunta on saanut alkunsa vuonna 1908 rautatien rakentamisen yhteydessä. Myöhemmin sinne syntyi metsäteollisuutta. Taajamassa on keskikoulu, kerhotalo, kirjasto ja poliklinikka. ==Lähteet== ==Aiheesta muualla== * Amazar Taka-Baikalian tietosanakirjassa Luokka:Mogotšan piiri Luokka:Taka-Baikalian aluepiirin kaupunkimaiset taajamat
Miroslav Kostadinov

Miroslav Kostadinov (, s. 10. maaliskuuta 1976 Dobritš) on bulgarialainen laulaja-lauluntekijä. Hänet tunnetaan paremmin nimellä Miro. Kostadinov oli jäsen bulgarialaisessa duetto-yhtyeessä KariZma. Hänet valittiin edustamaan Bulgariaa Oslossa järjestettävään Eurovision laulukilpailuun 2010, jossa hän esitti kappaleen Angel si ti. Esitys putosi viisujen finaalista kilpailun semifinaalissa. Luokka:Bulgarialaiset laulajat Luokka:Bulgarian euroviisuedustajat Luokka:Vuoden 2010 euroviisuedustajat Luokka:Vuonna 1976 syntyneet Luokka:Elävät henkilöt
Veršino-Darasunski

thumb|250px|Veršino-Darasunskin kultakaivos. Veršino-Darasunski () on kaupunkimainen taajama Taka-Baikalian aluepiirin Tungokotšenin piirissä Venäjällä. Se sijaitsee Darasun-joen yläjuoksulla 56 kilometriä piirikeskuksesta Verh-Usuglista kaakkoon. Asukkaita on 6 500 henkeä (vuonna 2009). Paikkakunta on syntynyt vuonna 1861 löydetyn Darasunin kultaesiintymän yhteyteen. Sen teollinen hyödyntäminen alkoi vuonna 1911. Kaivoksen asutus sai kaupunkimaisen taajaman aseman vuonna 1932. Vuosina 1948–1953 kaivoksen yhteydessä toimi Gulag-järjestelmään kuulunut Darasunin vankileiri. Kaivoksen lisäksi Veršino-Darasunskissa toimii maatalousyritys. Taajamassa on kaksi keskikoulua, lasten luomistyön keskus, sairaala ja poliklinikka. Lentokenttä suljettiin 1990-luvulla. ==Lähteet== ==Aiheesta muualla== * Veršino- Darasunskille omistettu sivusto Luokka:Taka-Baikalian aluepiirin kaupunkimaiset taajamat Luokka:Tungokotšenin piiri
Tummatyrskynpolkija

Tummatyrskynpolkija (Fregetta tropica) on eteläisen pallonpuoliskon valtamerilintu. == Koko ja ulkonäkö == Tummatyrskynpolkija muistuttaa suuresti vaaleatyrskynpolkijaa, mutta selkä on kokonaan tummanruskea, vain yläperässä on valkoinen laikku, ja keskellä vatsaa on tumma pitkittäisjuova, jota voi olla vaikea havaita linnun lentäessä.New Zealand Electronic Text Center Sukupuolet ovat samanvärisiä. == Esiintyminen == Tummatyrskynpolkijat pesivät eteläisen pallonpuoliskon eristyneillä saarilla Uuden-Seelannin Antipodisaarilta Etelä-Amerikan kärjen ja Antarktiksen väliseen saaristoon. Lajista tunnetaan kaksi alalajia, joista melanoleuca pesii vain Tristan da Cunhalla ja Goughilla.IBC Lajin populaatio on kooltaan noin puoli miljoonaa yksilöä ja sen elinympäristön ala on 192 miljoonaa neliökilometriä.BirdLife == Elinympäristö == Linnut pesivät vaikeapääsyisillä saarilla ja kalliokareilla. == Lisääntyminen == Tummatyrskynpolkijat saapuvat pesimäsaarelleen marraskuun puolivälistä alkaen. Pari palaa samalle pesäpaikalle vuodesta toiseen. Pesät sijaitsevat rinteessä ja linnut käyvät pesällä vain öisin. Naaras munii yhden munan joulukuun lopulla-tammikuussa. Molemmat puolisot hautovat yhteensä 38–44 päivää. Ne vaihtavat haudontavuoroa kolmen päivän jaksoissa. Poikaset jättävät pesän tavallisesti huhtikuun puolivälissä noin 10 viikon ikäisinä.J.R.Beck & D.W.Brown 1969: The breeding biology of the Black-bellied storm-petrel Fregetta tropica == Ravinto == Poikasten ruokavalio koostuu kaloista, äyriäisistä ja vähäisessä määrin pääjalkaisista. Linnut saalistavat lentää lepattamalla lähellä merenpintaa, ja polkevat välillä vettä räpylöillään. Ne ruokailevat kaukana avomerellä sekä päivällä että yöllä, usein muiden ulappalintujen seurassa. Poikasen saama ruoka-annos painoi keskimäärin noin 10 grammaa.http://www.springerlink.com/content/u2he5u470mjpc7uf/fulltext.pdf?page=1 S. Hahn 1998: The food and chick feeding of blackbellied stormpetrel (Fregetta tropica) at King George Island, South Shetlands. Polar Biol. 19:354-357 == Lähteet == *GBIF (esiintymiskartta) === Viitteet === == Aiheesta muualla == *Avesphoto (kuva) Luokka:Ulappalinnut
Bukatšatša

thumb|Bukatšatša Bukatšatša () on kaupunkimainen taajama Taka-Baikalian aluepiirin Tšernyševskin piirissä Venäjällä. Se sijaitsee Agita-joen varrella 75 kilometriä Tšernyševskistä pohjoiseen. Taajamassa on Siperian rautatieltä Tšernyševskissä haarautuvan sivuradan pääteasema. Asukkaita on 2 800 henkeä (vuonna 2009). Paikkakunnan ovat perustaneet Kalugan läänistä muuttaneet uudisasukkaat vuonna 1911. 1800-luvun lopussa evenkit löysivät seudulta kivihiiliesiintymän, jota alettiin hyödyntää vuonna 1916. Vuonna 1930 otettiin käyttöön Bukatšatšan kivihiilikaivos. Vuonna 1932 sinne rakennettiin rautatie ja vuonna 1938 Bukatšatša sai kaupunkimaisen taajaman statuksen. Vuosina 1938–1942 kaivoksen yhteydessä toimi Gulag-järjestelmään kuulunut vankileiri. Kaivos suljettiin kesällä 1997 tapahtuneen tulipalon jälkeen. Nykyään Bukatšatšassa toimii ompelimo. Taajamassa on kaksi keskikoulua ja lasten luomistyön keskus. ==Lähteet== ==Aiheesta muualla== * Bukatšatša Taka- Baikalian tietosanakirjassa Luokka:Taka-Baikalian aluepiirin kaupunkimaiset taajamat Luokka:Tšernyševskin piiri
Constant Vanden Stock

Constant Vanden Stock (13. kesäkuuta 1914 – 19. huhtikuuta 2008) oli belgialainen jalkapallovaikuttaja, valmentaja ja puolustaja. Pelaajaurallaan Vanden Stock edusti RSC Anderlechtia ja Royal Union Saint-Gilloisea. Pelaajauransa jälkeen hän toimi Belgian maajoukkueen päävalmentajana 1958–68, muttei onnistunut luotsaamaan Punaisia paholaisia arvokisoihin. Vuonna 1971 Vanden Stock siirtyi RSC Anderlechtin seurajohtajaksi ja toimi tehtävässä 16 vuoden ajan. Hänen johtokaudellaan RSC pelasi kultaiset vuotensa voittaen Cup- voittajien Cupin 1976 ja 1978 sekä UEFA Cupin 1983. Hän jätti tehtävänsä pojalleen Roger Vanden Stockille vuonna 1997. RSC Anderlechtin kotistadion on nimetty hänen mukaansa. Jalkapallouransa ohella Vandenstock toimi myös johtajana perhepanimo Belle Vuessa, joka on tunnettu muun muassa Lambic- oluestaan. Nykyään yritys kuuluu InBev-panimoon. Vanden Stock kuoli 19. huhtikuuta 2008 93-vuotiaana Vogelenzangissa Brysselissä. Luokka:Belgialaiset jalkapallovalmentajat Luokka:Belgialaiset jalkapalloilijat Luokka:Vuonna 1914 syntyneet Luokka:Vuonna 2008 kuolleet
Tyrskynpolkijat

Tyrskynpolkijat (Fregetta) on ulappakeijujen heimoon kuuluva valtamerilintusuku. Tyrskynpolkijoiden sukuun kuuluu kaksi lajia, jotka elävät eteläisen pallonpuoliskon valtamerten saarilla ja Antarktiksen vesillä. Ne ovat pienikokoisia, noin 20 cm pitkiä ja 40 g painavia, ja lentävät lepattaen merenpinnan tuntumassa polkien vettä jaloillaan ja noukkien pintaan nousevia pikkukaloja, äyriäisiä ja pääjalkaisia. Ne pesivät eristyneillä saarilla ja munivat vain yhden munan. *Vaaleatyrskynpolkija, Fregetta grallaria *Tummatyrskynpolkija, Fregetta tropica Luokka:Ulappalinnut
Darasun

Darasun () on kaupunkimainen taajama Taka-Baikalian aluepiirin Karymskojen piirissä Venäjällä. Se sijaitsee Ingoda-joen rannalla 66 kilometriä aluepiirin pääkaupungista Tšitasta kaakkoon ja 34 kilometriä Karymskojesta länteen. Taajaman kautta kulkee Siperian rautatie. Asukkaita on 7 300 henkeä (vuonna 2009). Paikkakunta on syntynyt 1700-luvun alussa. Aluksi sen nimenä oli Ulzutujevo. Siperian radan rakentamisen yhteydessä vuonna 1897 perustettiin rautatieasema, joka sai myöhemmin nimen Darasun. Vuonna 1950 Ulzutujevosta tuli Darasunin kaupunkimainen taajama. Darasunissa toimii kaivosteollisuuden laitteita valmistava konepaja. Taajamassa on kaksi keskikoulua, kulttuuritalo, kirjasto, kotiseutumuseo ja sairaala. Lähistöllä sijaitsee Darasunin kylpylä (Kurort-Darasun). ==Lähteet== ==Aiheesta muualla== * Darasun Taka-Baikalian tietosanakirjassa Luokka:Karymskojen piiri Luokka:Taka-Baikalian aluepiirin kaupunkimaiset taajamat
Jemenin energiapolitiikka

Jemenin energiapolitiikka kertoo Jemenin energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. Jemen tuottaa öljyä ja kaasua. == Sähkö == Vuonna 2019 alle puolet jemeniläisistä oli sähköverkon ulottuvissa, kaupungissa sähköt oli 72 prosentilla ja maaseudulla 31 prosentilla. Sähköttömiä asukkaita oli 16 miljoonaa. Sähköstä 85% tuotettiin fossiilisilla polttoaineilla ja 15% aurinkovoimalla. ==Energiantuotanto ja vienti== EnergiantuotantoKey world energy statistics 2009 Key world energy statistics 2006 Sähkön Energian Energian Väestö kulutus CO2 tuotanto vienti (milj.) (TWh) Mt Mtoe Mtoe 2004 20,3 3,4 17 20,6 13,2 2007 22,4 4,5 21 16,5 8,8 ==Ilmastopolitiikka== YK:n tilastojen mukaan Jemenin hiilidioksidipäästöt henkeä kohti olivat maailman maista matalimpia vuosina 1990–2003 eli noin 0,8–0,9 tonnia per asukas vuodessa.United Nations Millennium Development Goals Indicators ==Katso myös== * Kestävä kehitys alueittain ja maittain == Lähteet == Energiapolitiikka Luokka:Energia Jemenissä Luokka:Energiapolitiikka Lähi- idässä
Renato Rascel

Renato Rascel (27. huhtikuuta 1912 Torino – 2. tammikuuta 1991 Rooma) oli italialainen näyttelijä ja laulaja. Hän edusti maataan vuoden 1960 Eurovision laulukilpailussa laululla ”Romantica” ja sijoittui kahdeksanneksi. Rascel sävelsi ”Arrivederci Roma” -kappaleen. == Elokuvia == * Bellezze in bicicletta (1950) * Päällystakki (1952) * Montecarlo (1957) * Come te movi, te fulmino! (1958) * Rooman seitsemän kukkulaa (1958) * Ferdinando I re di Napoli (1959) * Policarpo, "ufficiale di scrittura" (1959) * Viimeinen tuomio (1961) * Un burattino di nome Pinocchio (1972) == Aiheesta muualla == * Luokka:Italialaiset näyttelijät Luokka:Italialaiset laulajat Luokka:Italian euroviisuedustajat Luokka:Vuonna 1912 syntyneet Luokka:Vuonna 1991 kuolleet Luokka:Vuoden 1960 euroviisuedustajat
Jemenin ympäristöpolitiikka

Jemenin ympäristöpolitiikkaan liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen. Jemenin talous on UNEPin mukaan riippuvainen kalastuksesta ja öljystä. Mahmoud Mohamed Shidiwah on ympäristöviraston puheenjohtaja (Yemen's Environmental Protection Agency). Vaikka kalansaaliit ovat nousseet 30 % ja vienti 25 % maailmanpankin raportin mukaan kalakannat heikkenee paikoittain.Unep.com UNEP Promotes Scientific Knowledge to the Developing World UNEP 24.12.2009 ==Vesi== YK:n vuoden 2006 raportin mukaan Jemenissä pohjaveden taso laskee yli metrin vuodessa.Global Corruption Report 2008 s. 19 WWF:n vuoden 2008 raportin mukaan maailman keskimääräinen vedenkulutus henkeä kohti vuodessa oli 1,2 miljoonaa litraa, mutta määrä vaihteli Yhdysvaltojen 2,48 milj. litrasta Jemenin 0,6 milj. litraan.Living Planet -raportti 2008, Tiivistelmä WWF ==Uhanalaiset eläimet== Sarvikuonon sarvien kauppa alkoi Jemenissä 1970-luvulla. Vuonna 1994 40 % maailman sarvikuonojen sarvien kaupasta tapahtui Jemenissä.White rhinoceros WWF 2004 ==Maailmanperintöluettelo== Maailmanperintöluetteloon sisältyy Sanaan vanha kaupunki, Sokotra, Zabid ja Shibām. == Katso myös== * Kestävä kehitys alueittain ja maittain * Jemenin energiapolitiikka ==Lähteet== Luokka:Ympäristöpolitiikka maittain Ympäristöpolitiikka
Mogzon

Mogzon () on kaupunkimainen taajama Taka-Baikalian aluepiirin Hilokin piirissä Venäjällä. Se sijaitsee Hilokiin laskevan Hila-joen suussa 120 kilometriä (rautateitse) Hilokin kaupungista koilliseen. Taajaman kautta kulkee Siperian rautatie. Asukkaita on 4 200 henkeä (vuonna 2009). 1800-luvun lopussa seudulla sijaitsi Mokzonin burjaattikylä. Vuonna 1895 alettiin rakentaa Aršanin rautatieasemaa, joka myöhemmin siirrettiin idemmäs ja sai nimen Mogzon. Taajaman tärkein työnantaja on rautatieliikenne. ==Lähteet== ==Aiheesta muualla== * Mogzon Taka-Baikalian tietosanakirjassa Luokka:Hilokin piiri Luokka:Taka-Baikalian aluepiirin kaupunkimaiset taajamat
Anna Tapio

Anna Helena Tapio (18. heinäkuuta 1900 Kylmäkoski – 8. joulukuuta 1971 Nokia)Kuolinilmoitus, Rehtori Anna Helena Tapio, Uusi Suomi, 1971, No 338, sivu 6, julkaistu 15.12.1971Muistokirjoitus, Rehtori Anna Helena Tapio, Uusi Suomi, 1971, No 341, sivu 7, julkaistu 18.12.1971 oli suomalainen puutarhaopettajaLuokanopettajaliitto ja Anna Tapion koulun (vuoteen 1989 Aitoon kotitalouskeskikoulu) ensimmäinen johtaja. Koulu on nimetty hänen mukaansa. Hän johti koulua 26 vuotta, ollen sen rehtorina 1952–1964. Tapio suoritti puutarhaopettajan tutkinnon ja työskenteli aluksi Nokian kumitehtaalla. Hän oli vuodesta 1926 Aitoon puutarhakoulun opettaja ja vuodesta 1933 itse perustamansa Aitoon talous- ja puutarhakoulun johtaja. Vuonna 1940 hän perusti Aitoon kotitalouskeskikoulun, jonka rehtoriksi hän ryhtyi vuonna 1952. Hän lahjoitti koulun omistuksen Anna Tapion säätiölle 1950-luvun lopussa. Tapio kuului kokoomuksen puoluevaltuustoon ja oli Luopioisten kunnanvaltuutettuna yhdeksän vuotta. == Lähteet == ==Aiheesta muualla== *46 vuotta Anna Tapiolla, Sydän-Hämeen lehti Luokka:Suomalaiset opettajat Luokka:Suomen koulujen rehtorit Luokka:Luopioisten kunnanvaltuutetut Luokka:Kansallisen Kokoomuksen poliitikot Luokka:Vuonna 1900 syntyneet Luokka:Vuonna 1971 kuolleet
Ihmisoikeudet Jemenissä

Tämä artikkeli käsittelee ihmisoikeuksien tilaa Jemenissä. YK:n mukaan Jemenin inhimillisen kehityksen indeksi oli matala vuonna 2004. YK:n arviossa Jemen oli sijalla 150 arvioidusta 177:stä maasta vuonna 2004. Jemenin sananvapaudessa, reiluissa tuomioissa, kuolemantuomioissa, naisten oikeuksissa ja pakolaispolitiikassa on parannettavaa. ==Sananvapaus== Amnesty Internationalin mukaan (2009) Jemenissa vangittiin vuonna 2008 satoja opposition jäseniä, joista osa toisinajattelijoilta. Elokuussa 2008 hallitus ja oppositio vapauttivat vankeja, mutta se ei estänyt uusia vangitsemisia.Amnesty International Report 2009 The State of the World's Human Rights, Amnesty International, s. 357-359 ==Koulutus== Vuonna 2008 aikuista jemeniläisistä osasi lukea 54 %. ==Naisten syrjintä== Amnesty Internationalin mukaan Jemenissä on naisten syrjintää. Lainsäädäntöön tehtiin joitakin parannuksia vuonna 2008, mutta esimerkiksi tyttöjen avioliitot 8-vuotiaina ovat edelleen sallittuja. ==Oikeus== Oikeudenkäynnit eivät ole täysin riippumattomia ja reiluja. Poliisin toiminta rauhanomaisia mielensoittajia kohtaan ei aina täyttänyt ihmisoikeuksien vaatimuksia vuonna 2008.Amnesty International Report 2009 The State of the World's Human Rights, Amnesty International, s. 357-359, 383 ==Kuolemantuomio== Jemen, kuten Irak, Iran ja Saudi Arabia, langettaa kuolemantuomioita. Vuonna 2008 tapettiin 18 vankia, mutta satoja oli tuomittuna. Kehityksessä on positiivisia merkkejä siten, että arabimaat, mukaan lukien Jemen, eivät vastustaneet YK:n kuolemantuomion lakkautustavoitetta joulukuussa 2008. ==Al-Qaida== Al-Qaidan sanotaan toimivan Jemenissä. Syyskuussa 2008 Al-Qaidan syyksi väitettiin pommihyökkäystä Sanaassa, joka surmasi 16 ihmistä Yhdysvaltojen suurlähetystössä. ==Pakolaiset== Jemen on ratifioinut kansainväliset vuoden 1951 ja 1967 pakolaissopimukset. Jemenissä oli vuonna 2008 yli 40 000 somalipakolaista. Noin 1300 somalipakolaista palautettiin vastoin tahtoaan. ==Katso myös== * Ihmisoikeuksien yleismaailmallinen julistus * Ihmisoikeudet alueittain ja maittain ==Lähteet== ==Aiheesta muualla== * Human Rights Watch * Amnesty International Amnesty International Luokka:Jemenin politiikka Jemen
HMS Wishart

HMS Wishart (viirinumero D67) oli Britannian kuninkaallisen laivaston Thornycroftin valmistama parannellun W-luokan hävittäjä toisessa maailmansodassa. == Valmistus == Alus tilattiin tammikuussa 1918 vuosien 1918–1919 laivasto-ohjelman 13. tilauksessa John I. Thornycroft and Companyltä Woolstonista, missä köli laskettiin 18. toukokuuta 1918. Alus laskettiin vesille 18. heinäkuuta 1919. Alus nimettiin Vigon taistelussa 1702 kunnostautuneen aluksenpäällikön amiraali James Wishartin mukaannaval- history.net - HMS WishartWishart.org . Alus poikkesi luokkansa aluksista, koska sen savuhormit olivat lähes saman pituisia. == Palvelus == Maailmansotien välillä alus oli Atlantin laivastossa ja myöhemmin Välimeren laivastossa päällikkönään lordi Louis Mountbatten. Helmikuussa 1945 alus poistettiin palveluksesta ja siirrettiin reserviin. Alus sijoitettiin poistolistalle ja se myytiin 20. maaliskuuta romutettavaksi T. W. Wardille Inverkeithingiin, jonne se saapui hinattuna Japanin antauduttua. ==Lähteet== * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Thornycroftin valmistamat alukset Luokka:Yhdistyneen kuningaskunnan toisen maailmansodan hävittäjät
Arabiemiraattien energiapolitiikka

Arabiemiraattien energiapolitiikka kertoo Arabiemiraattien energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. Arabiemiraatit tuottavat öljyä ja kaasua. IEA:n mukaan Arabiemiraatit olivat vuonna 2007 maailman 10. suurin öljyntuottajamaa (136 Mt, 3,5 % maailman tuotannosta) ja 5. suurin öljynviejämaa (105 Mt).Key world energy statistics 2009 Arabiemiraateilla on maailman 7. suurimmat öljy- ja maakaasuvarat. == Energiankulutus== Arabiemiraattien energiankulutus henkeä kohti oli vuonna 2020 maailman neljänneksi suurin. Arabiemiraattien energiankulutus vuonna 2008 oli PB:n tilastojen mukaan öljyekvivalentteina öljyä 23 milj. tn ja maakaasua 52 milj. tn. Energiankulutus oli yhteensä vuonna 2008: 75 milj. tn ja vuonna 2007: 65 milj. tn. Tämän tilaston mukaan Arabiemiraateissa ei käytetty hiiltä, ydinvoimaa eikä vesivoimaa.Global oil reserves and fossil fuel consumption, Guardian 2.9.2009 ==Energiantuotanto ja vienti== Arabiemiraatit tuottaa, jalostaa ja vie öljyä ja maakaasua. Vuonna 2020 Arabiemiraattien sähköntuotannosta 95.7% perustui fossiilisiin polttoaineisiin, 1.3% ydinvoimaan ja 3% aurinkoenergiaan. Barakahin ydinvoimala tulee valmistuttuaan hoitamaan 25% maan sähkönkulutuksesta. Kolmas sen neljästä yksiköstä käynnistyi syksyllä 2022. Arabiemiraateilla on kunninahimoinen suunnitelma fossiilisten polttoaineiden korvaamiseen ilmastoystävällisemmillä energialähteillä. Maassa on käytössä ja rakenteilla laajoja aurinkopanelipuistoja. EnergiantuotantoKey world energy statistics 2006 Sähkön Energian Energian Väestö kulutus CO2 tuotanto vienti (milj.) (TWh) Mt Mtoe Mtoe 2004 4,3 49 103 164 109 2007 4,4 71 131 178 109 ==Ilmastopolitiikka== YK:n tilastojen mukaan Arabiemiraattien hiilidioksidipäästöt henkeä kohti olivat arvioiduista maailman maista 3. korkeimmat vuosina 1990–2003. Vuosina 1996–1997 hiilidioksidipäästö puolittui, mutta muutoin trendi oli kasvava välillä 1990–2003. Vuonna 2003 hiilidioksidipäästö henkeä kohti oli noin 2,5-kertainen Suomeen verrattuna.United Nations Millennium Development Goals Indicators ==Katso myös== * Kestävä kehitys alueittain ja maittain == Lähteet == Luokka:Arabiemiraatit Luokka:Energiapolitiikka Lähi-idässä
Telmuksen taikatalo

Telmuksen taikatalo on vuonna 1992 ilmestynyt Joel Hallikaisen kolmas albumi. Albumin kappaleet ovat tyylilajiltaan lastenmusiikkia. Albumin julkaisi Tahti- Musiikki Oy. == Kappaleet == Säv. & san. Hallikainen, ellei toisin mainita. Sovitukset ja orkesterin johto: Jouni Lehtonen. # # # (Säv. Hallikainen – Lehtonen) # # # # # # # # (Säv. Ilkka Kuusisto, san. Pia Perkiö) # == Muusikot == * Joel Hallikainen – laulu * Jouni Lehtonen – koskettimet, ohjelmointi * Ilpo Murtojärvi – kitara * Heikki Hilander – pullonhenki (8) * Pertti Saarinen – taustalaulu * Henna-Riikka Järvinen ja Juhani Vahto - lapsikuoro == Lähteet == Luokka:Vuoden 1992 albumit Luokka:Joel Hallikaisen albumit Luokka:Suomalaiset lastenalbumit
Hans-Dietrich von Tiesenhausen

Hans-Dietrich von Tiesenhausen (22. helmikuuta 1913, Riika – 17. elokuuta 2000, Vancouver) oli Saksan laivaston sukellusvenepäällikkö toisessa maailmansodassa. == Ura == Vapaaherra von Tiesenhausen syntyi Riiassa vanhaan baltiansaksalaiseen aatelissukuun. Hän aloitti uransa Saksan laivastossa vuonna 1934 ja oli muun muassa mukana partioimassa kevyt risteilijä Nürnbergillä Espanjan vesillä sisällissodan aikana. Hänen uransa sukellusveneissä alkoi U-23:lla Otto Kretschmerin ja Adalbert Schneen alaisuudessa loppuvuonna 1939. von Tiesenhausenin palvelus jatkui U-93:lla toisen myöhemmin tunnetun päällikön, Klaus Korthin alaisuudessa. Keväällä 1941 von Tiesenhausen sai komentoonsa oman veneen, U-331:en ja seuraavana talvena hänet ylennettiin kapteeniluutnantiksi. Ensimmäisen partiomatkan U-331 teki Atlantilla. Syyskuussa vene läpäisi toisella partiomatkallaan Gibraltarin salmen ja alkoi siitä eteenpäin operoida Välimerellä. 25. marraskuuta von Tiesenhausen saavutti suurimman voittonsa upottamalla kolmella torpedolla Britannian kuninkaallisen laivaston Queen Elizabeth -luokan taistelulaivan HMS Barhamin Libyan rannikolla Sollumin edustalla. Marraskuussa 1942 U-331 joutui kymmenennellä partiomatkallaan Fairey Swordfish -torpedokoneen hyökkäyksen kohteeksi ja tuhoutui. von Tiesenhausen ja 15 muuta miehistön jäsentä pelastettiin ja otettiin sotavangeiksi. == Sodan jälkeinen elämä == Vietettyään vuosia sotavankeudessa Britanniassa ja Kanadassa hän palasi 1947 Saksaan, missä alkoi työskennellä puuseppänä. 1950-luvun alussa hän palasi Kanadaan ja saikin myöhemmin maan kansalaisuuden. Hän eli lopun elämäänsä Vancouverin alueella ja toimi sisustussuunnittelijana sekä luontokuvaajana. von Tiesenhausen kuoli 87-vuotiaana elokuussa 2000. == Lähteet == == Aiheesta muualla == * von Tiesenhausenin tiedot uboat.net-sivustolla; muun muassa kuva Luokka:Saksalaiset toisen maailmansodan sotilaat Luokka:Vuonna 1913 syntyneet Luokka:Vuonna 2000 kuolleet
Maahockey kesäolympialaisissa 1936

Vuoden 1936 kesäolympialaisten maahockey järjestettiin 4. - 15\. elokuuta 1936 Berliinissä. Tämä oli viides kerta, kun maahockeykilpailut järjestettiin olympialaisissa. Kisoihin osallistui yhteensä 167 urheilijaa 11 eri maasta. Nuorin osanottaja oli ranskalainen Emmanuel Gonat (17 vuotta ja 68 päivää) ja vanhin tanskalainen Henninh Holst (44 vuotta ja 284 päivää). Kilpailun voitti Intia, hopealle tuli Saksa ja pronssille Alankomaat. ==Mitalistit== Kultaa Hopeaa Pronssia * * * Richard Allen Dhyan Chand Ali Dara Lionel Emmett Peter Fernandes Joseph Galibardy Earnest Goodsir-Cullen Mohammed Hussain Sayed Jaffar Ahmed Khan Mirza Masood Ahsan Khan Cyril Michie Baboo Nimal Joseph Phillips Shabban Shahab-ud-Din Garewal Singh Roop Singh Carlyle Tapsell * * * Ludwig Beisiegel Erich Cuntz Karl Dröse Alfred Gerdes Werner Hamel Hermann auf der Heide Harald Huffmann Erwin Keller Herbert Kemmer Werner Kubitzki Paul Mehlitz Carl Menke Fritz Messner Detlef Okrent Heinrich Peter Heinz Raack Carl Ruck Hans Scherbart Heinz Schmalix Tito Warnholtz Kurt Weiß Erich Zander * * * Ernst van den Berg Piet Gunning Ru van der Haar Inge Heybroek Tonny van Lierop Henk de Looper Jan de Looper Aat de Roos Hans Schnitger René Sparenberg Rein de Waal Max Westerkamp ==Alkulohkot== ===Lohko A=== joukkue Ot. V T H Maalit Pst IND JPN HUN USA 3 3 0 0 20-0 6 9-0 4-0 7-0 3 2 0 1 8-11 4 3-1 5-1 align=left 3 1 0 2 4-8 2 3-1 align=left 3 0 1 2 3-8 0 ===Lohko B=== joukkue Ot. V T H Maalit Pst GER AFG DEN 2 2 0 0 10-1 4 4-1 6-0 2 0 1 1 7-10 1 6-6 align=left 2 0 1 1 6-12 1 ===Lohko C=== joukkue Ot. V T H Maalit Pst NED FRA BEL SUI 3 2 1 0 9-4 5 3-1 2-2 4-1 3 1 1 1 4-5 3 2-2 1-0 align=left 3 0 2 1 5-6 2 1-2 align=left 3 1 0 2 3-6 2 == Mitaliottelut == == Sijoitusotteluita == * Afganistan - Belgia 4-1 * Sveitsi - Tanska 5-1 * Afganistan - Yhdysvallat 3-0 * Japani - Tanska 4-1 * Unkari - Belgia 1-0 ==Lopputulokset== Sija Joukkue 4\. 5\. 5\. 5\. 5\. 5\. 5\. 5\. == Lähteet == *Sports-Reference: Hockey at the 1936 Berlin Summer Games *http://www.the-sports.org/field-hockey-men-s-olympic-games- group-a-1936-results-s33-c0-b0-g153-t2720-u143-m51374.html 1936 Luokka:Kesäolympialaiset 1936 Olympialaiset 1936
Glauco Onorato

Glauco Onorato (7. joulukuuta 1936 Torino – 31. joulukuuta 2009 Rooma) oli italialainen näyttelijä. Hän muun muassa dubbasi italiaksi Arnold Schwarzeneggerin vuorosanat elokuvassa Terminator – tuhoajaGlauco Onorato: The Italian Voice of “The Terminator” Dies December 31, 2009 . Lisäksi hän esiintyi esimerkiksi elokuvissa Veristen saappaiden kukkula (Colizzi, 1969) ja Auringonkukka (De Sica, 1970). == Lähteet == == Aiheesta muualla == * Luokka:Italialaiset näyttelijät Luokka:Vuonna 1936 syntyneet Luokka:Vuonna 2009 kuolleet
Angélica Aragón

Angélica Aragón (s. 11. heinäkuuta 1953 México) on meksikolainen näyttelijä. Hän on esiintynyt lukuisissa telenoveloissa. Lisäksi hänellä on ollut rooleja monissa elokuvissa, joiden joukossa ovat Dyyni (1984), Rakkauden pilvitarha (1995) ja Isä Amaron rikos (2002). Hän on toiminut myös yhteiskunnallisena aktivistina. IMDb:n mukaan Aragón on saanut kolme hopeista Arielia ja ollut lisäksi neljästi ehdolla sen saajaksi. == Aiheesta muualla == * Luokka:Meksikolaiset näyttelijät Luokka:Vuonna 1953 syntyneet Luokka:Elävät henkilöt
Benji Schwimmer

Benjamin Daniel Schwimmer (s. 18. tammikuuta 1984) on yhdysvaltalainen ammattitanssija, koreografi ja näyttelijä. Hän voitti amerikkalaisen Tanssi jos osaat tv-kisan toisen tuotantokauden vuonna 2006. == Aiheesta muualla == * Benji ja Heidi Groskreutzin virallinen sivu * Luokka:Yhdysvaltalaiset tanssijat Luokka:Yhdysvaltalaiset näyttelijät Luokka:Vuonna 1984 syntyneet Luokka:Elävät henkilöt
Kirkonmäki

Kirkonmäki voi tarkoittaa seuraavia: ==Paikannimi== *Kirkonmäki, kaupunginosa Korpilahdella Jyväskylässä *Kirkonmäki, kaupunginosa Kokkolassa (entisen Kaarlelan kunnan kirkonkylä) *Kirkonmäki, taajamanosa Siilinjärvellä *Kirkonmäki, taajamanosa ja kulmakunta Somerolla *Kirkonmäki, kaupunginosa Torniossa * Kirkonmäki, valtakunnallisesti merkittävä rakennettu kulttuuriympäristö Kempeleessä * Urjalan Kirkonmäki, valtakunnallisesti merkittävä rakennettu kulttuuriympäristö Urjalassa ==Muita== Kirkonmäki- nimisten paikkojen mukaan nimettyjä: * Kirkonmäen koulu, koulu Keminmaassa * Kirkonmäen koulu, koulu Somerolla ==Katso myös== * Kirkkomäki
Sandrine Kiberlain

Sandrine Kiberlain (s. 25. helmikuuta 1968 Boulogne-Billancourt, Hauts-de- Seine, Ranska) on ranskalainen näyttelijä. Hän on näytellyt muun muassa elokuvissa Les patriotes (1994), Ollako? (vai ei) (1995), Un héros très discret (1996), Le septième ciel (1997), À vendre (1998), Robert-ei-saa (1999), Betty Fisher (2001), Teidän jälkeenne (2003), Très bien, merci (2007), Le petit Nicolas (2009), vuonna 2010 Gérard Depardieun kanssa elokuvassa Une femme d'affaires. == Palkinnot == * Prix Romy Schneider (1995) * Crystal Star (1996) * César-palkinto (1996) * Chicagon elokuvajuhlien Silver Hugo -palkinto (2001) * FIPRESCI Prize (2001) * Paras naisnäyttelijä (Montrealin elokuvajuhlat 2001) * Étoile d'or (1999, 2001) === Ehdokkuudet === * César (1995, 1997, 1998, 1999, 2010) == Yksityiselämä == Kiberlain on ollut naimisissa näyttelijä Vincent Lindonin kanssa vuodesta 1998, mutta he asuvat erillään. Heillä on tytär Suzanne (s. 2003). Sandrinen on keväällä 2015 kerrottu olevan yhdessä näyttelijä Édouard Baerin kanssa. == Valikoitu filmografia == * Les patriotes (1994) * Ollako? (vai ei) (En avoir (ou pas), 1995) * Un héros très discret (1996) * Le septième ciel (1997) * À vendre (1998) * Robert-ei-saa (Rien sur Robert, 1999) * La Fausse Suivante (2000) * Betty Fisher (Betty Fisher et autres histoires, 2001) * Teidän jälkeenne (Après vous..., 2003) * Très bien, merci (2007) * Le petit Nicolas (2009) * Mademoiselle Chambon (2009) * Une femme d'affaires (2010) * Beur sur la ville (2011) == Diskografia == * Manquait plus qu'ça (2005) * Coupés bien net et bien carré (2007) == Aiheesta muualla == * * * Sandrine Kiberlain MySpace- sivustolla Luokka:Ranskalaiset näyttelijät Luokka:Vuonna 1968 syntyneet Luokka:Elävät henkilöt
Grace

Grace tai GRACE voi tarkoittaa seuraavia asioita: *Grace, naisen etunimi *GRACE, Maan painovoimakenttää mittaava satelliitti *Grace, Jeff Buckleyn musiikkialbumi *M/S Viking Grace, suomalainen matkustaja-autolautta *Grace, sukunimenä: ** Carol Grace (1924–2003), yhdysvaltalainen näyttelijätär ja kirjailija ** Maggie Grace (s. 1983), yhdysvaltalainen näyttelijä ** Mckenna Grace (s. 2006), yhdysvaltalainen näyttelijä ja laulaja ** Michelle Grace (s. 1968), yhdysvaltalainen näyttelijä ja tuottaja ** Topher Grace (s. 1978), yhdysvaltalainen näyttelijä *Grace, kuvitteellisia henkilöitä: **Jason Grace, yksi päähenkilöistä kirjasarjassa Olympoksen sankarit **Thomas Grace, hahmo televisiosarjassa Alias
Jeffrey Lieber

Jeffrey Lieber (s. 1969) on televisio- ja elokuvakäsikirjoittaja. Hän syntyi Evanstonissa, Illinoisissa, Yhdysvalloissa ja kävi Evanston Township High Schoolia. Lieber on yksi televisiosarjan Lost luojista. ABC palkkasi Lieberin kirjoittamaan pilottijakson sarjalle Lost. Projektin kehittyessä ABC hyväksyi mukaan myös J.J. Abramsin ja Damon Lindelofin. Lostin ohella Lieber on ollut mukana elokuvien Tuck Everlasting ja Tangled käsikirjoitusprosessissa sekä luonut ja tuottanut FOXille (2004) ja Sony Pictures Televisionille (2008) esittämättömiä televisiopilotteja. Lieberin ja Jerry Bruckheimerin sarjaa Miami Medical esitetään CBS:llä ainakin vuosien 2009 ja 2010 välinen televisiokausi. ==Lähteet== ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Vuonna 1969 syntyneet Luokka:Elävät henkilöt
CFTR

CFTR on seitsemännessä kromosomissa sijaitseva geeni, joka ohjaa kloridi- ioneja solukalvojen läpi kuljettavan CFTR-proteiinin (cystic fibrosis transmembrane conductance regulator) valmistusta. Geenin mutaatiot voivat aiheuttaa kystisen fibroosin (CF) tai synnynnäisen molemminpuolisen siemenjohdinten puuttumisen.CFTR: The Gene Associated with Cystic Fibrosis Yli tuhatta mutaatiota on tavattu kystisestä fibroosista ja noin kahdeksaakymmentä mutaatiota synnynnäisestä molemminpuolisesta siemenjohdinten puuttumisesta kärsivillä.Genetics Home Reference: CFTR == Lähteet == Luokka:Geenit
Sonya Walger

Sonya Walger (s. 6. kesäkuuta 1974 Lontoo) on brittiläinen näyttelijä. Hän on luultavasti tunnetuin roolistaan HBO:n sarjassa Tell Me You Love Me (2007) ja Penelope ”Penny” Widmoren roolista ABC:n Lostissa. Walger esitti myös Olivia Benfordia ABC:n draamasarjassa FlashForward. == Biografia == Sonya Walger syntyi Lontoossa, Britanniassa ja kävi yksityistä Wycombe Abbey -koulua ja opiskeli englantilaista kirjallisuutta Oxfordin yliopistossa. Walger osaa puhua ranskaa ja espanjaa, sillä hänen isänsä on argentiinalainen.http://uk.askmen.com/celebs/women/celeb_profiles_actress_60/99_sonya_walger.html ==Lähteet== Luokka:Englantilaiset näyttelijät Luokka:Vuonna 1974 syntyneet Luokka:Elävät henkilöt